K

A K (ka) ye a oncena letra de l'alfabeto aragonés y a ueitena d'as consonants. En l'alfabeto aragonés nomás se fa servir en parolas d'orichen estranchero, mas que mas parolas anglesas, alemanas y romanizacions d'atras luengas. D'antis mas ya os romanos la feban servir nomás ta parolas d'orichen griego y en a edat meyana ta sinyalar abreviaduras d'ista mesma luenga.

O suyo orichen pareixe estar etrusco.

 En aragonés 
En aragonés representa a oclusiva velar xorda de l'AFI (igual que a c y o digrafo qu en cadiera u vetiquera) y s'emplega en termins cientificos, exotoponimos, estrancherismos u parolas de procedencia no latina: Ortografía de l'aragonés. AAL kilometro ([kilo'metɾo]), kafkiano ([kaf'kjano]), Kurdistán ([kuɾðis'tan]).

 Significatos d'a K 
En bioquimica, K ye o nombre d'una vitamina, a vitamina K.

Como simbolo u abreviación, K u k pueden designar:
 Bioquímica: en mayúscla ye o simbolo d'a lisina.
 Entretenedera: en a baralla de cartas francesa u anglesa designa o rei
 Fisica: en mayúscla ye o simbolo de kelvin (unidat de temperatura). En minúscla, y a vegatas con un subendiz, ye o simbolo d'a constant de Boltzmann u a constant de Coulomb. Tamién apareixe en diferents ecuacions ta designar un factor de proporcionalitat, como a constant recuperadora d'un muelle elastico.
 Impresión: designa a color negra d'a cuadricromía.
 Quimica: en mayúscla ye o simbolo de l'elemento quimico potasio. Tamién designa a constant d'equilibrio d'una reacción quimica.
 SI: en minuscla, ye o simbolo d'o prefixo kilo.

Referencias

 Vinclos externos 

Categoría:Alfabeto aragonés